**R O M Â N I A**

**JUDEŢUL MUREŞ**

**MUNICIPIUL TÎRGU MUREŞ**

**Nr.26.863 din 06.05.2016**

**E X P U N E R E D E M O T I V E**

**privind instituirea regimului de arie naturală protejată de interes local,**

**din punct de vedere cultural şi al protecţiei mediului,**

**a aliniamentului de sâmbovine americane seculare (Celtis occidentalis)**

**de pe Bulevardul Cetăţii din municipiul Tîrgu Mureş**

Spaţiile verzi sunt vitale într-o localitatea, suprafaţa spaţiului verde în raport cu numărul locutorilor fiind reglementata şi de legislaţia actuală, astfel, dacă Organizaţia Mondială a Sănătății recomandă 50-55mp/cap de locuitor, normele UE propun cca. 30 mp, legislaţia româneasca prevedea 26 mp/cap de locuitor (până în 2013).

Spaţiile verzi de valoare – cu valoare ecologică şi estetică - găzduiesc toate elementele vegetale, de la specii ierboase până la arbori mari. Cu cât arborii sunt mai mari, cu coroane mai sănătoase cu atât îşi pot îndeplini mai bine rolul ecologic (schimb de gaze: reținerea din atmosfera a dioxidului de carbon, emisia de oxigen, reținerea prafului, evapo-transpiraţie, etc.) dar şi de protecție a clădirilor prin diminuarea vibrațiilor generate de trafic, totodată asigură recreere, îmbunătăţesc gradul de confort şi starea de sănătate, şi nu în ultimul rând au şi o funcție estetică. Trebuie ştiut că o suprafaţă de 1 mc de foliar într-o perioadă vegetativă produce cca. 0,65 kg de oxigen, elimină cca. 0,59 kg de dioxid de carbon, filtrează 4,5 kg de praf şi evaporă 47 l apă.

Municipiul Tîrgu Mureş din cauza activităţilor industriale şi a traficului intens de auto, se poate considera un oraş poluat şi care din păcate se agravează, lucru care poate fi diminuată, numai cu spaţii verzi sănătoase şi de suprafeţe foliare active din punct de vedere biologic, care, știm bine, a scăzut considerabil în ultima vreme în municipiu.

Astfel Bulevardul Cetăţii, cu exemplarele mari de sâmbovina americană (Celtis occidentalis) reprezintă ultima formațiune vegetala continuă (Alee) de calitate din punct de vedere ecologic al municipiului, care datorită poziţiei, şi a aspectului unic a aliniamentului arborilor seculari reprezintă o valoare culturală şi naturală a orașului, care este şi o atracție turistică pentru cei care vizitează orașul şi cetatea medievală.

Având în vedere cele prezentate, luând în considerare şi documentaţia ştiinţifică înaintată Consiliului local al municipiului Tîrgu Mureş nr. 23.635 din 19.05.2016, şi ţinând cont de OUG nr. 57 din 20 iunie 2007 privind regimul ariilor naturale protejate, conservarea habitatelor naturale, a florei şi a faunei sălbatice, înaintez Consiliului local spre aprobare alăturatul proiect de hotărâre privind instituirea regimului de arie naturală protejată de interes local, a Bulevardul Cetăţii din municipiul Tîrgu Mureş.

Iniţiator, Viceprimar

jrs. Peti Andrei

**ROMÂNIA Proiect**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2016**

**privind instituirea regimului de arie naturală protejată de interes local,**

**din punct de vedere cultural şi al protecţiei mediului,**

**a aliniamentului de sâmbovine americane seculare (Celtis occidentalis)**

**de pe Bulevardul Cetăţii din municipiul Tîrgu Mureş**

***Consiliul local municipal Tîrgu Mureş, întrunit în şedinţă ordinară de lucru,***

Analizând Expunerea de motive nr. 26.863 din 06.05.2016prezentată de dl. Peti Andrei, viceprimarul Municipiului Tîrgu Mureş **privind instituirea regimului de arie naturală protejată de interes local, din punct de vedere cultural şi al protecţiei mediului, a aliniamentului de sâmbovine americane seculare (Celtis occidentalis) de pe Bulevardul Cetăţii din municipiul Tîrgu Mureş,**

Luând în considerarea prevederile art. 8 alin.(1) lit. „d” şi alin. (2) din OUG nr. 57 din 20 iunie 2007 privind regimul ariilor naturale protejate, conservarea habitatelor naturale, a florei şi a faunei sălbatice,

În temeiul prevederilor art. 36 alin. (1) alin. (2) lit. ,,c’’şi ,,d’’, alin. (4) lit. ,,a’’ ,,d’’ şi ,,e’’, art. 45 alin. (3) şi art. 115 alin. (1) lit. ,,b’’ din Legea nr. 215/2001 privind administraţia publică locală, republicată,

**H o t ă r ă ş t e** :

**Art.1.** Se aprobă instituirea regimului de arie naturală protejată de interes local, din punct de vedere cultural şi al protecţiei mediului, a aliniamentului de sâmbovine americane seculare (Celtis occidentalis) de pe Bulevardul Cetăţii din municipiul Tîrgu Mureş având o suprafaţă de aproximativ 6000 mp, cuprinzând întregul aliniament central – cu cele doua rânduri de arbori seculari de o parte şi alta a aliniamentului, cuprinzând 109 exemplare de arbori. Limitele arie naturală protejate fiind: limită vest – str. Avram Iancu, limită est – str. Mihai Viteazu, limita sud – trotuarul dinspre Cetatea medievală casele de locuit, limita nord – casele de locuit de pe Bulevardul Cetăţii.

**Art. 2.** Pentru conservarea exemplarelor de sâmbovină aflate pe Bulevardul Cetăţii din municipiul Tîrgu Mureş se vor aplica următoarele măsuri de conservare:

* Evaluarea corectă a stării vegetative, a sănătății arborilor, a gradului de stabilitate cu ajutorul instrumentelor specifice de diagnosticare (Fakopp, un fel de CT acustic al arborilor) sau după caz de o echipa de specialiști,
* îndepărtarea crengilor uscate, rupte, bolnave,
* conservarea aliniamentului în stare favorabilă, conservarea arborilor bătrâni cas ursa şi suport al biodiversității, fără aplicarea lucrărilor de întreținere obișnuite (toaletări, tăieri de regenerare, etc.),
* protejarea exemplarelor de sâmbovine seculare prin lucrări de conservare specifice (tratamente de chirurgia arborelui),
* plantarea de puieți din specia Celtis occidentalis, talie mare, min. 6 ani (cu circumferința de peste 8 cm, conform prevederilor de specialitate in zone urbane) în locul exemplarelor care nu mai pot fi tratate şi necesită îndepărtare, în alveolele goale (estimat sub 10%), pentru păstrarea continuității pe termen lung a aliniamentului cu arbori mari, maturi.

**Art. 3.** Pentru informarea adecvata a populației şi a vizitatorilor se va amplasa un panou informativ cu prezentarea scurtă a obiectului protejat.

**Art. 4.** Pentru realizarea celor prevăzute la art. 2 a prezentei hotărâri, se vor aloca 100.000 lei din rezerva bugetară pe anul 2016.

**Art. 5.** Cu aducerea la îndeplinire a prevederilor prezentei hotărâri se încredinţează Executivul Municipiului Tîrgu Mureş prin Administraţia Serelor, Parcurilor şi zonelor Verzi – Birou Amenajare Peisagistică şi Control Spaţii Verzi şi Direcţia economică.

**Viză de legalitate**

**Secretarul Municipiului Tîrgu Mureş**

**jrs. Andrei Mureşan**